b'\n_START_ARTICLE_\nLietuvos draustiniai\n_START_PARAGRAPH_\nLietuvos draustiniai._NEWLINE_Draustini\xc5\xb3 re\xc5\xbeim\xc4\x85 nustato Saugom\xc5\xb3 teritorij\xc5\xb3 \xc4\xafstatymas, priimtas 1993\xc2\xa0m., Draustini\xc5\xb3 nuostatai, Draustini\xc5\xb3 apsaugos reglamentai, tvarkymo planai ir projektai.\n_START_SECTION_\nIstorija\n_START_PARAGRAPH_\nLietuvoje iki Antrojo pasaulinio karo buvo du draustiniai, kuriuose buvo saugomi \xc5\xbeinduoliai ir pauk\xc5\xa1\xc4\x8diai: \xc5\xbduvinto e\xc5\xbeeras (1000 ha) ir Kam\xc5\xa1os mi\xc5\xa1kas prie Kauno (120 ha)._NEWLINE_1945\xc2\xa0m. \xc4\xafsteigti pauk\xc5\xa1\xc4\x8di\xc5\xb3, (dab. Meteli\xc5\xb3 regioninis parkas), gamtos (Punios \xc5\xa1ilo) ir elni\xc5\xb3 bei \xc5\xa1ern\xc5\xb3 (\xc5\xbdagar\xc4\x97s) ir kai kurie kiti draustiniai. Jie panaikinti 1949\xc2\xa0m._NEWLINE_Med\xc5\xbeiokl\xc4\x97s \xc5\xabkiui atkurti 1951\xc2\xa0m. \xc4\xafkurtas 151 med\xc5\xbeiokl\xc4\x97s draustinis. Jie gyvavo 10 met\xc5\xb3. 1960\xc2\xa0m. \xc4\xafsteigtas 91 \xc4\xafvairaus profilio draustinis. 2002\xc2\xa0m. Lietuvoje jau buvo 265 valstybiniai draustiniai, kuri\xc5\xb3 bendras plotas 157 272 ha, 2007\xc2\xa0m. buvo 260 (161.105 ha) .'